Фінал Players Tour Championship 2010/2011 (снукер)

.]]

**Фінал Players Tour Championship 2010/2011** (таксама вядомы як **Players Tour Championship Grand Final 2011** і *PartyCasino.com Players Tour Championship Grand Final 2011* ад назвы спонсара) — прафесійны рэйтынгавы турнір па снукеры і выніковы турнір серыі PTC 2010/2011, які праходзіў з 16 па 20 сакавіка 2011 года на арэне Гелікс у Дубліне, Ірландыя. Прызавы фонд турніру склаў £200,000, з якіх £60,000 атрымаў пераможца.

Пераможцам турніру стаў Шон Мёрфі, які перайграў на сваім шляху да тытула Рыкі Уолдэна (4:2), Стывена Лі ў чвэрцьфінале (4:3), Мэцью Стывенса ў паўфінальным матчы (4:0), а ў фінальным паядынку разграміў Мартына Гоўлда з лікам 4:0. Такім чынам, 28-гадовы англічанін выйграў свой дзявяты прафесійны і чацвёрты рэйтынгавы тытул у кар'еры, а таксама трэцяе спаборніцтва ў сезоне (пасля перамог на Усі Класік ў чэрвені і на адкрытым чэмпіянаце Бруге 2010 года).

## Прызавыя грошы 
PartyCasino.com спансаваў дэбютны розыгрыш Гранд-фіналу PTC. Прызавы фонд турніру склаў £200,000, з якіх пераможца атрымаў £60,000.

## Рэйтынгавыя ачкі 
Гранд-фінал PTC 2011 меў найменшае размеркаванне рэйтынгавых ачкоў з усіх рэйтынгавых турніраў сезона. Пераможца турніру атрымаў 3000 рэйтынгавых ачкоў. Пераможцы адкрытага чэмпіянату Уэльса і German Masters атрымлівалі па 5000 ачкоў, а чэмпіёны нізкарэйтынгавых спаборніцтваў серыі PTC атрымлівалі па 2000 ачкоў.

## Удзельнікі 
У Гранд-фінале PTC 2011 года прымалі ўдзел 24 снукерысты, якія займалі найвышэйшыя пазіцыі ў асобным рэйтынгу PTC і пры гэтым згулялі не менш, чым на шасці турнірах серыі. Па ім жа быў утвораны і пасеў гульцоў на турніры.

Дзін Цзюньхуэй і Джон Хігінс увайшлі ў топ-24 рэйтынгу PTC, заняўшы ў ім дзясятае і дванаццатае месцы адпаведна, аднак згулялі менш, чым на шасці турнірах, і не атрымалі права выступаць у Гранд-фінале. У выніку Джэрард Грын і Джо Джогія, якія займалі 25-е і 26-е месцы ў рэйтынгу PTC, патрапілі на выніковы турнір.

З снукерыстаў, якія ўваходзілі ў топ-24 афіцыйнага рэйтынгу перад пачаткам турніру, толькі 12 патрапілі на выніковы турнір. Акрамя Хігінса (лідар сусветнага рэйтынгу) і Дзіна (пяты ў рэйтынгу), у топ-26 рэйтынгу нізкарэйтынгавай серыі не патрапілі яшчэ 10 снукерыстаў з топ-24 сусветнага рэйтынгу: Ніл Робертсан (3-ці ў афіцыйным рэйтынгу і 56-ы ў рэйтынгу PTC), Алістэр Картэр (8-ы і 74-ы), Грэм Дот (9-ы і 33-ці), Роні О’Саліван (10-ы і 31-ы), Марк Ален (11-ы і 39-ы), Пітэр Эбдан (12-ы і 29-ы), Стывен Хендры (13-ы і 107-ы), Джэймі Коўп (14-ы і 31-ы), Марк Кінг (19-ы і 68-ы) і Раян Дэй (20-ы і 66-ы). З снукерыстаў, якія не ўваходзілі ў топ-24 сусветнага рэйтынгу, на турніры прынялі ўдзел Мартын Гоўлд (26-ы ў афіцыйным рэйтынгу і 13-ы ў рэйтынгу PTC), Лян Вэньбо (27-ы і 12-і), Джэрард Грын (28-ы і 23-ці), Дамінік Дэйл (31-ы і 7-ы), Маркус Кэмбэл (32-гі і 4-ы), Том Форд (33-ці і 9-ы), Энтані Хэмілтан (41-ы і 16-ы), Майкл Холт (43-ці і 11-ы), Бары Пінчэс (50-ы і 3-ці), Джэймі Джонс (52-гі і 19-ы), Джэк Лісоўскі (56-ы і 18-ы) і Джо Джогія (60-ы і 24-ы).

Самым узроставым удзельнікам фінальнага турніру PTC стаў 40-гадовы Бары Пінчэс. Энтані Хэмілтану і Дамініку Дэйлу падчас турніру было па 39 гадоў, а Марку Дэвісу і Маркусу Кэмбэлу — па 38. Самым маладым снукерыстам на турніры стаў 19-гадовы Джэк Лісоўскі. Джаду Трампу быў 21 год, а Джэймі Джонсу — 23.

Ніжэй прадстаўлена табліца з інфармацыяй пра ўсіх удзельнікаў спаборніцтва.

## Асноўная сетка 
## Фінал 
|-
| colspan="3" align="center" | 

|-
| colspan="3" align="center" style="font-size: 100%" | **70**:18, **66**:46, **59**:44 (**53**), **51**:34
|-
| align="right" | **53**
| align="center" | Найвышэйшы брэйк
| <50
|-
| align="right" | 0
| align="center" | Соценныя брэйкі
| 0
|-
| align="right" | **1**
| align="center" | Брэйкі 50+
| 0
|}

## Брэйкі, вышэйшыя за 50 ачкоў 
У 22 матчах Гранд-фіналу PTC гульцы аформілі 13 соценных брэйкаў. Колькасць брэйкаў, вышэйшых за 50 ачкоў, дасягнула 60 серый, што ў сярэднім азначае каля 2.7 паўсоценных серый у матчы.

Марк Уільямс, Майкл Холт, Мартын Гоўлд і Стывен Лі выканалі па два сэнчуры-брэйкі на турніры. Па колькасці серый «50+» лідарам стаў пераможца турніру Шон Мёрфі, які зрабіў 11 паўсоценных серый, адна з якіх перавысіла 100 ачкоў. Марк Уільямс выканаў найвышэйшы брэйк спаборніцтва ў 143 балы ў матчы 1/8 фіналу супраць Энтані Хэмілтана.

Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага гульца.

## Статыстыка турніру 
### Статыстыка гульцоў 
### Статыстыка паводле краін 
### Агульная статыстыка 
## Спасылкі 
* Гранд-фінал PTC 2011 на Snooker.org 
* Статыстыка Гранд-фіналу PTC 2011 на CueTracker.net 
* Фатаздымкі World Snooker з Гранд-фіналу PTC 2011 на Facebook
* Фатаздымкі MoniqueLimbos з першага дня Гранд-фіналу PTC 2011 на Facebook
* Фатаздымкі MoniqueLimbos з другога дня Гранд-фіналу PTC 2011 на Facebook
* Фатаздымкі MoniqueLimbos з трэцяга дня Гранд-фіналу PTC 2011 на Facebook
* Фатаздымкі MoniqueLimbos з чацвёртага дня Гранд-фіналу PTC 2011 на Facebook
* Фатаздымкі MoniqueLimbos з пятага дня Гранд-фіналу PTC 2011 на Facebook

Players Tour Championship 2010/2011
Гранд-фінал PTC
Катэгорыя:2011 год у снукеры
Катэгорыя:Спорт у Ірландыі ў 2011 годзе
Катэгорыя:Снукерны сезон 2010/2011
Катэгорыя:Снукерныя турніры ў Ірландыі
Катэгорыя:Сакавік 2011 года